NV ผนึก 3 พันธมิตร ลุย OEM ผลิตภัณฑ์เสริมอาหาร
NV ผนึก 3 พันธมิตร ลุย OEM ผลิตภัณฑ์เสริมอาหาร เพิ่มทางเลือกให้กับผู้บริโภคที่ใส่ใจดูแลรักษาสุขภาพ
NV ผนึก 3 พันธมิตร ลุย OEM ผลิตภัณฑ์เสริมอาหาร เพิ่มทางเลือกให้กับผู้บริโภคที่ใส่ใจดูแลรักษาสุขภาพ
1 มี.ค. 2565

นายนวพล จันทร์จุฑามาศ ประธานเจ้าหน้าที่บริหาร บริษัท โนวา ออร์แกนิค จำกัด (มหาชน) หรือ NV ผู้ผลิตและจำหน่ายผลิตภัณฑ์เสริมอาหารเพื่อสุขภาพ ภายใต้แบรนด์ DONUTT, LIVNEST รวมถึงแบรนด์อื่นๆ และรับจ้างผลิตแบบ OEM พร้อมด้วย นายอภิสิทธิ์ อ่อนนวล ผู้จัดการฝ่ายจัดหาและจัดซื้อแบรนด์ฟรายเดย์ บริษัท เบทเตอร์เวย์ (ประเทศไทย) จำกัด , นายณวัตน์ อิสรไกรศีล ประธานเจ้าหน้าที่บริหาร บริษัท มิสแกรนด์ อินเตอร์เนชั่นแนล จำกัด และนางสาวบุญญาวัลย์ พงษ์สุวรรณ หรือ ส้มเช้ง สามช่า ประธานเจ้าหน้าที่บริหาร บริษัท ออร่า เชพ จำกัด  ร่วมงานแถลงข่าว “NV” เปิดตัว 3 พันธมิตรธุรกิจ OEM พร้อมทิศทางธุรกิจ ปี 2565
โดย NV รับหน้าที่เป็นผู้คิดสูตรและผลิตสินค้าใหม่ในรูปแบบต่างๆ ภายใต้แบรนด์ของพันธมิตร ซึ่งเตรียมเปิดตัวและวางจำหน่ายเร็วๆ นี้ เพื่อเพิ่มทางเลือกให้กับผู้บริโภคที่ใส่ใจดูแลรักษาสุขภาพและขยายตลาดผลิตภัณฑ์เสริมอาหารในประเทศให้กว้างขึ้น